el el el el en el el el el el el el el el el el el el el el de el el el el el el el el el el el el el el el el el el el el el el el el el el el el el el el it el el el zh el fr el de el el el el de el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fr el el el el it el el el el en el el el el lt el el en el el el el el
Ο Μάρκο πάσχει από πρόωρη γήρανση, μια σπάνια ασθένεια που του στερεί την ξεγνοιασιά της παιδικής ηλικίας και τους εφηβικούς του έρωτες. Καθώς, όμως, το σώμα του γερνά και εξασθενεί, ο νους του ανδρώνεται, μπολιασμένος από τη δύναμη της ποίησης.
Το εξώφυλλο σε υψηλή ανάλυση
Το βιβλίο ανήκει στη σειρά
Η Αντιγόνη μόνη ενάντια στον Κρέοντα.
Τι γυναίκα ήταν αυτή; Και πόσες φορές είχε διαβάσει και ξαναδιαβάσει την Αντιγόνη στους μαθητές του, τόσο πολύ συγκινημένος, που έπρεπε να στρέψει το κεφάλι του ή να βγει από την αίθουσα για να μην αποκαλυφθεί.
Ο Κρέοντας και ο καλπασμός της εξουσίας· κι από την άλλη εκείνη, η Αντιγόνη, που υψώνεται πάνω από τον νόμο, παρασυρμένη απ’ τους ανέμους που φυσούν στην καρδιά της, περήφανη, αδάμαστη, μια ολάνθιστη βελανιδιά, απρόσβλητη από κάθε φόβο, μόνη ανάμεσα σε όλους τους κατοίκους της Θήβας, η μοναδική που θέλει να κηδέψει τον νεκρό αδελφό, τον προδότη, τον επαναστάτη, τον εχθρό της πατρίδας.
Το να διδάσκεις ελληνικά σημαίνει να αντικατοπτρίζεσαι στο σύμπαν· σημαίνει να διαχωρίζεις, να βγαίνεις και να ξαναμπαίνεις στον χρόνο, γνωρίζοντας εντέλει την πραγματική του φύση· είναι ένα σύνολο λέξεων, διάσπαρτα φώτα, αναμμένα κατ’ εντολή για την αναγνώριση των πραγμάτων, ένα κάθε φορά, από τα πιο ταπεινά μέχρι τα πιο σπουδαία, μια μακρά λίστα προγεύσεων της μοίρας για όποιον πράγματι αναρωτιέται για το αύριο· είναι μια πρόκληση αοριστίας, μια αέναη προσπάθεια κατανόησης ανάμεσα στο πνεύμα και στα πράγματα.
Μπροστά απ’ το παγκάκι, εκεί στην άκρη του πάρκου της Βίλας Όλμο, πέρασαν διαδοχικά μια άμαξα, ένα φορτηγό και μια τρελαμένη Ducati· πέρασε μπροστά τους όλη η ιστορία της αυτοκίνησης. Ήταν αστείο, σκέφτηκε ο Κουόνταμ, πόσο περιττή του φαινόταν όλη αυτή η ταχύτητα. Τρέχεις για να επιλύσεις ζητήματα· προσπερνάς τον προορισμό σου και ούτε καν το καταλαβαίνεις, γιατί την επόμενη μέρα ξαναρχίζεις τα ίδια. Στην πραγματικότητα όμως προχωράς κάνοντας έναν κύκλο, αυτό είναι όλο.
Κι όμως έπρεπε να ξεμυτίσει για χάρη του Μάρκο, ο οποίος περιστρεφόταν κάνοντας έναν κύκλο στενότερο απ’ τον δικό του, και δεν μπορούσε απλώς να σηκωθεί να φύγει πριν δώσει κάποιο νόημα στο πέρασμά του από κει. Δεν ήταν δυνατόν να είναι εγκλωβισμένος ο Μάρκο αποκλειστικά σε ένα σύμπαν που αποτελούνταν μόνο από λέξεις και από τυχαία και αποσπασματικά συναπαντήματα πραγμάτων και προσώπων, χωρίς να υπάρχει μέσα σε όλο αυτό μια ιστορία, μια σύνδεση, ένα φως.
Έπρεπε να του χαρίσει ένα δώρο όσο γινόταν πιο σημαντικό, κάτι πέρα από την ευτυχία ή τη δυστυχία, την αγάπη ή την έλλειψή της, το πεπρωμένο ή τον Θεό, την ανεξήγητη τυχαιότητα της γέννησης και του θανάτου, κάτι πέρα και πάνω απ’ όλα αυτά, ένα φτερούγισμα ύψιστης μελωδίας, και ακόμη περισσότερο μιας μελωδίας πελώριας, που φέρουμε εντός μας πέρα από τα όρια του δοσμένου χρόνου. Το δώρο αυτό είναι η περηφάνια να λέγεσαι άνθρωπος και να ζεις σ’ αυτή την αποκάλυψη· γιατί δεν έχει σημασία πόσο ζει κανείς, αλλά με πόσο φως μέσα του, δίχως παράπονο
«Δεν νομίζω ότι είναι έτσι, δεν τίθεται ζήτημα χρόνου· ο χρόνος διευρύνεται ή περιορίζεται ανάλογα με το πώς νιώθεις και πώς τον αποκαλείς· αποτελεί ευσεβή πόθο η πεποίθηση ότι ο περισσότερος χρόνος σού χαρίζει περισσότερη ευτυχία, γιατί αυτό που εντέλει μετρά είναι η συνειδητότητα του χρόνου που θα ζήσεις. Έπειτα, Μάρκο, να ξέρεις ότι το να είσαι μόνος, είτε στον πυρήνα της γης είτε στο βασίλεμα του φεγγαριού, είναι ακριβώς το ίδιο για όλους ανεξαιρέτως. Εκείνο όμως που έχει μεγαλύτερη αξία στον χρόνο που βιώνεις συνειδητά και που σου απομένει είναι οι νύχτες σου να μη στοιχειώνουν τις μέρες σου, η νύχτα να γίνεται για σένα μάνα».
Ο πατέρας του, Στέφανο, είναι δεινός μελετητής της αρχαίας ελληνικής γραμματείας – αυτή αποτελεί το νήμα που τους συνδέει. Ποιος από τους δυο γίνεται για τον άλλον ο έμπορος του φωτός; Μεταξύ ονείρου και πραγματικότητας, αναζητούν μια ρωγμή απ’ όπου ελπίζουν ότι θα δραπετεύσουν από την ασχήμια, την αρρώστια, τον θάνατο.
Μετά τον Βιβλιοπώλη του Σελινούντα, που αγαπήθηκε από τους Έλληνες αναγνώστες, ο Ρομπέρτο Βεκιόνι επιστρέφει με ένα ακόμα λαμπρό μυθιστόρημα για τη γενναιότητα της ψυχής μπροστά στις πιο ακραίες δυσκολίες.
«Ο αιώνιος αγώνας Οδυσσέα και Αίαντα», Μάνος Κοντολέων, Τα Νέα, 22/5/21
Ο μεταφραστής Δημήτρης Παπαδημητρίου στη στήλη «Α’ πρόσωπο» στο www.diastixo.gr, 19/4/21
«Ο έμπορος του φωτός», Πάπισσα Ιωάννα, https://vivliocafe.blogspot.com/, 14/4/21
«Ο έμπορος του φωτός», Πέτρος Φούρναρης, www.periou.gr, 20/3/21
«“Ο έμπορος του φωτός” του Ρομπέρτο Βεκιόνι: Η φιλοσοφική θεώρηση της οδύνης», Διώνη Δημητριάδου, www.vakxikon.gr, 1/3/21
«Ο έμπορος του φωτός», Γιάννης Αντωνιάδης, www.bookfeed.gr, 12/2/21
«Ο έμπορος του φωτός», Χαρίκλεια Δημακοπούλου, Εστία, 30/1/21
Στις προτάσεις του Κώστα Κατσουλάρη στην εκπομπή του ΗΡΩΕΣ στον ραδιοφωνικό σταθμό amagi, 30/1/21 | Το ηχητικό αρχείο εδώ
Στις προτάσεις βιβλίων της δημοσιογράφου και συγγραφέα Κυριακής Μπεϊόγλου στην τηλεοπτική εκπομπή «ΦλΕΡΤ», 27/1/21 (από το 1:11:14 και εξής)
«Ανθρωπότητα και ελληνικότητα πάνε μαζί», συνέντευξη του Ρομπέρτο Βεκιόνι στην Κυριακή Μπεϊόγλου, Η Εφημερίδα των Συντακτών, 23/1/21
«Τα καλύτερα βιβλία του 2020», https://humantrafffic.wordpress.com, 5/1/21
«29 βιβλία που ξεχωρίσαμε το 2020», Αλεξία Καλογεροπούλου, https://booksitting.wordpress.com, 31/12/20
«Ο έμπορος του φωτός», Τούλα Ρεπαπή, www.diastixo.gr, 29/12/20
«8 προτάσεις από τον Μάνο Κοντολέων», https://manoskontoleon2.blogspot.com, 29/12/20
«20 βιβλία ξένης λογοτεχνίας που κρατάμε από το 2020», Γιώργος Βαϊλάκης, www.popaganda.gr, 26/12/20
«27 ξεχωριστά νέα βιβλία για γιορτινές αναγνώσεις», Σπύρος Πετρουνάκος, www.athinorama.gr, 24/12/20
«Books for gifts!», Τζωρτζίνα Κουτρουδίτσου, www.monpetitcafedehumanite.com, 23/12/20
Ραδιοφωνική συνομιλία του Δημήτρη Παπαδημητρίου με την Ελεωνόρα Ορφανίδου στον ΑΘΗΝΑ 984 (εκπομπή «Ντάμες σπαθί»), 22/12/20 (από το 45:20 και εξής)
«Μένουμε σπίτι (και διαβάζουμε)», Άθως Δημουλάς, Η Καθημερινή, 17/12/20
«Τα 100 καλύτερα λογοτεχνικά βιβλία του 2020», επιμέλεια Κώστας Αγοραστός, Κ. Β. Κατσουλάρης, www.bookpress.gr, 11/12/20
Ο Δημήτρης Παπαδημητρίου διαβάζει από το βιβλίο Ο έμπορος του φωτός, 3/12/20
«“Ο έμπορος του Φωτός”, του Ρομπέρτο Βεκιόνι. Ένα βιβλίο γεμάτο φως σε μια εποχή που το χρειαζόμαστε», Γιάννης Καφάτος, www.viewtag.gr, 25/11/20
Απόσπασμα στη σελίδα του βιβλιοπωλείου «Πολιτεία» στο facebook, 24/11/20
Στις προτάσεις του βιβλιοπωλείου Χάρτινο Καράβι, 24/11/20
Στις προτάσεις του Ηλία Κανέλλη στο Χριστουγεννιάτικο Books’ Journal, Δεκέμβριος 2020
Στις προτάσεις του βιβλιοπωλείου «Πυργελή», 22/11/20
Ραδιοφωνικό σποτ για τον Έμπορο του φωτός στον ΑΘΗΝΑ 984 (1-11/12/20)
Στις προτάσεις του Lou Read στη σελίδα του στο facebook, 21/11/20
«Το βιβλίο της Παρασκευής» στη σελίδα Mon petit Cafe de Humanite στο facebook, 20/11/20
Στις προτάσεις του βιβλιοπωλείου «Πολιτεία» στο Instagram, 16/11/20
«Βιβλία του φθινοπώρου ή τι θα διαβάσουμε τις μέρες που έρχονται», επιμέλεια Κώστας Αγοραστός, www.bookpress.gr, 27/9/20
ΑΛΛΑ ΒΙΒΛΙΑ ΑΠΟ ΤΗΝ ΙΔΙΑ ΣΕΙΡΑ
Η Επιστροφή γράφτηκε το 1909 για το λογοτεχνικό περιοδικό Die Neue Rundschau και είναι ένα από τα λιγότερο γνωστά αφηγήματα του Έσσε που εκδίδεται για πρώτη φορά στην ελληνική ...
Ο βιβλιοπώλης του Σελινούντα
Οι άνθρωποι έχουν ξεχάσει τη γλώσσα και προσπαθούν να επικοινωνήσουν με χειρονομίες. Μόνο ένα αγόρι, ο Νικολίνο, θυμάται τις έννοιες των λέξεων και μπορεί να διηγηθεί τα γεγονότα που οδήγησαν ...
Το μόνο που τον κρατούσε στη ζωή ήταν ο φόβος. Συνέχισε να τρέχει, φανταζόταν ότι ξέσκιζαν το δικό του κορμί, λαχταρούσε το νερό, το ποτάμι. Η βροχή έπεφτε. Δεν είχε ...
Copyright © 2013-2022 Εκδόσεις ΚΡΙΤΙΚΗ Α.Ε.
Επιστημονικά βιβλία, για φοιτητές, για καθηγητές, online βιβλιοπωλείο.
Με την επιφύλαξη παντός δικαιώματος.
Πολιτική Ασφαλείας Προσωπικών Δεδομένων
Χρησιμοποιούμε Cookies στο ιστότοπο μας, με στόχο να σας προσφέρουμε την καλύτερη δυνατή εμπειρία περιήγησης. Αν δεν θέλετε να λαμβάνετε cookies θα πρέπει να αλλάξετε τις σχετικές ρυθμίσεις στον browser που χρησιμοποιείτε. Αν συνεχίσετε χωρίς να αλλάξετε τις ρυθμίσεις στον browser σας, υποθέτουμε ότι συμφωνείτε να λαμβάνετε cookies μέσω του site μας. Μάθετε περισσότερα.Κατάλαβα